बंद होने वाली हैं पैसेंजर ट्रेनें? Delhi Lockdown के बाद रेलवे ने दी ये अहम जानकारी
दिल्ली में लॉकडाउन की खबरों के बाद रेलवे स्टेशनों पर भारी भीड़ उमड़ने के बाद भारतीय रेलवे ने ट्रेनों के संचालन को लेकर स्थिति साफ कर दी है। वहीं दिल्ली डिवीजन में सभी स्टेशनों पर रुकने के लिए प्लेटफ़ॉर्म टिकट की बिक्री तुरंत प्रभाव से बंद कर दी गई है।
नई दिल्ली। दिल्ली में लॉकडाउन की खबरों के बाद रेलवे स्टेशनों पर भारी भीड़ उमड़ने के बाद भारतीय रेलवे ने ट्रेनों के संचालन को लेकर स्थिति साफ कर दी है। वहीं दिल्ली डिवीजन में सभी स्टेशनों पर रुकने के लिए प्लेटफ़ॉर्म टिकट की बिक्री तुरंत प्रभाव से बंद कर दी गई है। दिल्ली में 6 दिन का कंप्लीट लॉकडाउन लगने के बाद नई दिल्ली रेलवे स्टेशन और बस स्टेशनों पर सोमवार को भारी भीड़ देखी गई। वहीं भीड़ बढ़ने के बाद रेलवे ने ट्रेनों के संचालन को लेकर जानकारी दी है।भारतीय रेलवे ने सोमवार को कहा कि 'भारतीय रेलवे सामान्य रूप से अपनी यात्री ट्रेनें चला रहा है। महामारी की स्थिति को ध्यान में रखते हुए यात्रियों से अनुरोध है कि वे किसी भी तरह की घबराहट/अटकलों से बचें और स्टेशनों पर तभी आएं जब उनके पास पुष्ट या RAC टिकट हो। सभी सामाजिक दूरी के मानदंडों का पालन करें।'दिल्ली डिवीजन के सभी रेलवे स्टेशनों पर प्लेटफ़ॉर्म टिकट की बिक्री बंद की गईदिल्ली डिवीजन में सभी स्टेशनों पर रुकने के लिए प्लेटफ़ॉर्म टिकट की बिक्री तुरंत प्रभाव से बंद कर दी गई है, ऐसा स्टेशनों पर लोगों की भीड़ से बचने के लिए किया गया है। उत्तर रेलवे (नॉर्दर्न रेलवे) के सीपीआरओ दीपक कुमार ने ये जानकारी दी है। भारतीय रेलवे की तरफ से यह फैसला बढ़ते कोरोना केस के बीच स्टेशनों पर भीड़ को कम करने के लिए किया गया है। इसके बाद अब नई दिल्ली स्टेशन, पुरानी दिल्ली स्टेशन, हजरत निजामुद्दीन स्टेशन, आनंद विहार टर्मिनल और अन्य दिल्ली डिविजन के तहत आने वाले स्टेशनों पर रेल यात्रियों को प्लेटफॉर्म टिकट नहीं मिल पाएगा।दिल्ली में लॉकडाउन लागूरेलवे ने सोमवार को कहा कि उसने कोविड-19 मामलों में तेज वृद्धि के मद्देनजर दिल्ली में सभी प्रमुख रेलवे स्टेशनों पर तत्काल प्रभाव से प्लेटफॉर्म टिकटों की बिक्री पर रोक लगा दी है। रेलवे के संभागीय प्रबंधन आर एन सिंह ने ट्वीट किया, ''दिल्ली क्षेत्र के नयी दिल्ली, पुरानी दिल्ली, हजरत निजामुद्दीन, आनंद विहार आदि प्रमुख रेलवे स्टेशनों पर प्लेटफॉर्म टिकटों की बिक्री रोक दी गई है।'' उन्होंने लिखा, ''उत्तरी रेलवे के दिल्ली संभाग ने कोविड-19 मामलों में तेज वृद्धि के मद्देनजर तत्काल प्रभाव से अगले आदेश तक प्लेटफॉर्म टिकटों की बिक्री पर रोक लगाने का निर्णय लिया है ताकि प्लेटफॉर्मों और स्टेशन परिसरों में यात्रियों के प्रवेश को नियंत्रित किया जा सके।'' बता दें कि, दिल्ली में लगभग हर दिन 25,500 मामले सामने आ रहे हैं, जिससे शहर की स्वास्थ्य प्रणाली पर भार बढ़ गया है। रेलवे ने कहा कि ट्रेनें चल रही हैं और इनका संचालन जारी रहेगा। रेलवे के प्रवक्ता डी जे नारायण ने कहा, ''रेलवे यात्रियों को उनके गंतव्यों तक पहुंचाने के लिये तैयार है। काफी सारी ट्रेनें चल रही हैं। सभी ट्रेनें इसी तरह चलती रहेंगी।'' उत्तरी रेलवे की इस घोषणा से कुछ घंटे पहले दिल्ली के मुख्यमंत्री अरविंद केजरीवाल ने शहर में छह दिन के लॉकडाउन की घोषणा की थी, जो आज रात दस बजे से शुरू होकर 26 अप्रैल सुबह पांच बजे खत्म होगा। केजरीवाल ने कहा कि कोविड-19 मामलों में वृद्धि के मद्देनजर लॉकडाउन लगाना जरूरी था क्योंकि दिल्ली की स्वास्थ्य प्रणाली पर इसकी क्षमता से अधिक भार पड़ा है।